Kirikuaasta
Kirikuaasta on kristlikes kirikutes kasutatav ajaarvamisühik. Katoliku ja protestantliku traditsiooni kohaselt algab kirikuaasta esimesel advendipühapäeval, õigeusu kirikutes aga 1. septembril, 8. septembril toimuva Maarja sündimise püha ootusena. Kirikuaasta koosneb esmalt ülestõusmispühade ja seejärel ka jõulude ümber moodustatud pühadetsüklitest, mis ajapikku täitusid aastatsükliks. Pühaderingide järjestus ja ulatus on ida- ja läänekirikutes ligikaudu samad, kuid õigeusu traditsiooni olulisemate pühade kuupäevad erinevad katoliku ja protestantliku traditsiooni kuupäevadest.